కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
వాంఖడే టీ20లో భారత్ ప్రయోగాలు..?
శ్రీలంకతో వాంఖడే వేదికగా ఆదివారం రాత్రి జరగనున్న చివరి టీ20 మ్యాచ్‌లో భారత్ జట్టు ప్రయోగాలు చేసేందుకు సిద్ధమవుతోంది. ఇప్పటికే
TNN | Updated:
Dec 24, 2017, 05:56PM IST
వాంఖడే టీ20లో భారత్ ప్రయోగాలు..?
శ్రీలంకతో వాంఖడే వేదికగా ఆదివారం రాత్రి జరగనున్న చివరి టీ20 మ్యాచ్&zwnj;లో భారత్ జట్టు ప్రయోగాలు చేసేందుకు సిద్ధమవుతోంది. ఇప్పటికే మూడు టీ20ల ఈ సిరీస్&zwnj;ని 2-0తో టీమిండియా దక్కించుకున్న నేపథ్యంలో జట్టులో మార్పులు చేయాలని తాత్కాలిక కెప్టెన్ రోహిత్ శర్మ భావిస్తున్నాడట. ఇందులో భాగంగా తొలి రెండు టీ20ల్లో రిజర్వ్ బెంచ్&zwnj;కే పరిమితమైన దీపక్ హుడా, బసిల్ థంపీ, మహ్మద్ సిరాజ్, వాషింగ్టన్ సుందర్&zwnj;లో కనీసం ఇద్దరికీ వాంఖడేలో ఛాన్స్ ఇవ్వాలని యోచిస్తున్నట్లు సమాచారం.
18 ఏళ్ల వాషింగ్టన్ సుందర్ ఇప్పటికే శ్రీలంకపై ఒక వన్డే మ్యాచ్ ఆడినా.. చెప్పుకోదగ్గ స్థాయిలో రాణించలేకపోయాడు. జట్టులో కూడా స్పిన్నర్లు చాహల్, కుల్దీప్ మెరుగ్గా రాణిస్తుండటంతో వారిని పక్కన పెట్టే సాహసం టీమిండియా మేనేజ్&zwnj;మెంట్ చేయకపోవచ్చు. దీంతో సుందర్&zwnj;కి చోటు అనుమానంగా కనిపిస్తోంది. మరోవైపు తొలి రెండు టీ20ల్లో అవకాశం దక్కించుకున్న జయదేవ్ ఉనద్కత్&zwnj; ఫర్వాలేదనిపించినా.. గెలిపించే ప్రదర్శన చేయలేకపోయాడు. కాబట్టి.. అతని స్థానంలో థంపీ జట్టులోకి వచ్చే అవకాశం ఉంది. అతను వద్దు అనుకుంటే.. మహ్మద్ సిరాజ్&zwnj;కి అవకాశం దక్కొచ్చు. ఇక మిడిలార్డర్&zwnj;లో నిరాశపరుస్తున్న మనీశ్ పాండే&zwnj; స్థానంలో దీపక్ హుడా&zwnj; రావొచ్చంటూ వార్తలు వస్తున్నాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.